Document ID: /roh_data/filtered/fineweb-2-filterrobots_roh.jsonl.gz/21730

«Peschs uschè gronds sco chasas che sch'els vegnissan datiers da la nav fiss quai da sajettar sin els cun chanuns. Sch'els vegnissan numnadamain sut la nav bittassan els enturn quella e magliassan ils carstgauns» - quai n’è betg forsa ord in roman d'aventura, mabain quai è la descripziun da Gion Casper Collenberg ord ses rapport d’in viadi vers la Réunion or da l’onn 1765.
Uschia ha el declerà ad in public rumantsch che n’aveva anc mai vesì ina balena sco quels peschs guardan or. Il text da Collenberg è be stà in da numerus texts rumantsch pli giuvens e pli vegls ch’èn vegnids prelegids la sonda saira als Dis da litteratura a Domat tar il motto «dal mariner che mai na va…»
Sfunsar cun chant e pled
Laschà sfunsar il public en in'atmosfera maritima han er Corin Curschellas ensemen cun Patricia Draeger, Barbara Gisler, Tumasch è ed Andi Schnoz. Els han sunà chanzuns davent da «La mer» da Charles Trenet sur «Seemann» da Lolita enfin tar il submarin mellen dals Beatles.
RR actualitad 07:00